1987 után visszatért az osztrák nagydíj a versenynaptárba. Az átépített Österreichringen Villeneuve szezonbeli hetedik pole-pozícióját szerezte meg. A rajt után Häkkinen vette át a vezetést, de még az első körben kiesett motorhiba miatt. Jarno Trulli vezetett a verseny elején, majd a második helyen haladt (bár még egy boxkiállást teljesítenie kellett), amikor motorhiba miatt kiesett. A futamot Villeneuve nyerte Coulthard előtt. Schumacher a harmadik helyen haladt a versenyen, de "stop-go" büntetést kapott, mivel a sárga zászló hatálya alatt előzte meg Frentzent. Így Frentzen végzett a harmadik helyen, Schumacher hatodik lett.